turjo4nis/wikipedia-bn-dump-20250701 huggingface dataset:
মুড়াপাড়া রাজবাড়ি

মুড়াপাড়া রাজবাড়ি নারায়ণগঞ্জ জেলার অন্তর্গত রূপগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন ও শতবর্ষী জমিদার বাড়ি। বিভিন্ন সময় এ জমিদার বাড়িটি কয়েকজন জমিদার কর্তৃক সংস্কার ও সম্প্রসারণ করা হয়েছিল। এটি উপজেলার মুড়াপাড়া নামক গ্রামে অবস্থিত। বাংলাদেশের রাজধানী শহর ঢাকা থেকে সড়ক পথে এর দুরত্ব প্রায় ১৮ কিলোমিটার। স্থানীয়রা একে মঠেরঘাট জমিদার বাড়ি বলেও অভিহিত করে।

ইতিহাস

মুড়াপাড়া রাজবাড়িটি ৬২ বিঘা জমির ওপর অবস্থিত। এই জমিদার বাড়িটি তৈরি করেন বাবু রামরতন ব্যানার্জী যিনি এ অঞ্চলে মুড়াপাড়া জমিদারি প্রতিষ্ঠা করেছিলেন। এরপর তার কয়েকজন বংশধর কর্তৃক প্রাসাদটি সংস্কার ও সম্প্রসারণ করা হয়। ১৮৮৯ খ্রিষ্টাব্দে জমিদার প্রতাপচন্দ্র ব্যানার্জী এই ভবনের পিছনের অংশ সম্প্রসারণ করেন ও পরিবার নিয়ে এখানেই বসাবাস শুরু করেন।

তার পুত্র বিজয় চন্দ্র ব্যানার্জী ১৮৯৯ খ্রিষ্টাব্দে প্রাসাদের সামনের অংশে একটি ভবন নির্মাণ ও ২টি পুকুর খনন করেন। ১৯০৯ খ্রিষ্টাব্দে তার দুই পুত্র জগদীশ চন্দ্র ব্যানার্জী ও আশুতোষ চন্দ্র ব্যানার্জী কর্তৃক প্রাসাদের দোতালার কাজ সম্পন্ন হয়।

১৯৪৭ খ্রিষ্টাব্দে ভারত উপমহাদেশ বিভক্ত হওয়ার পর জগদীশ চন্দ্র তার পরিবার নিয়ে কলকাতা গমন করেন। এরপর থেকে বাড়িটি পরিত্যক্ত অবস্থায় ছিল। ১৯৪৮ খ্রিষ্টাব্দে তৎকালীন পাকিস্তান সরকার বাড়িটি দখল নেয় এবং এখানে হাসপাতাল ও কিশোরী সংশোধন কেন্দ্রের কার্যক্রম শুরু করে। ১৯৬৬ খ্রিষ্টাব্দে এখানে স্কুল ও কলেজের কার্যক্রম পরিচালনা করা হত। বাংলাদেশ স্বাধীন হওয়ার পর ১৯৮৬ খ্রিষ্টাব্দে বাংলাদেশ প্রত্নতত্ত্ব অধিদপ্তর বাড়িটির দায়িত্ব গ্রহণ করে সেটিকে প্রত্নতাত্ত্বিক স্থাপনা হিসেবে তালিকাভুক্ত করে। বর্তমানে এটি সরকারি মুড়াপাড়া কলেজ নামে পরিচিত।

অবকাঠামো
দ্বিতল এ জমিদার বাড়িটিতে ৯৫টি কক্ষ রয়েছে; রয়েছে সংলগ্ন ২টি পুকুর: বাড়ির সামনে একটি  বৃহদাকার পুকুর; পেছনভাগে মোটামুটি বড় (সামনেরটা থেকে কিছুটা ছোট) আরেকটি পুকুর।। এছাড়াও পুরো জমিদার বাড়িটিতে রয়েছে বেশকিছু নাচঘর, আস্তাবল, মন্দির, ভাণ্ডার ও কাচারি ঘর। মন্দিরের ওপরের চূড়াটি প্রায় ৩০ ফুট উঁচু। মূল প্রাসাদে প্রবেশের পথে রয়েছে বেশ বড় একটি ফটক। একটি আম বাগানও আছে জমিদার বাড়ির পাশে। দু’টি পুরনো মঠ রয়েছে প্রধান সড়কের পাশে।

চিত্রশালা

তথ্যসূত্র 

বাংলাদেশের স্থাপত্য
নারায়ণগঞ্জ জেলার দর্শনীয় স্থান
নারায়ণগঞ্জ জেলার প্রত্নতাত্ত্বিক স্থাপনা
বাংলাদেশের প্রাসাদ
নারায়ণগঞ্জ জেলা
সর্বকালীন অলিম্পিক গেমসের পদক তালিকা

সর্বকালীন পদক তালিকা হল সকল অলিম্পিক গেমসের পদক বিজয়ী এনওসি সমূহের একটি তালিকা, যাতে  ১৮৯৬ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন অলিম্পিক গেমস এবং ১৯২৩ সাল থেকে ২০১৮ সাল পর্যন্ত অনুষ্ঠিত সকল শীতকালীন অলিম্পিক গেমসের পদক বিজয়ী এনওসির নাম রয়েছে। তবে এ তালিকায় ১৯০৬ অধিবর্ষ গেমসের পদক গননায় ধরা হয়নি। আন্তর্জাতিক অলিম্পিক কমিটি (আইওসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার তথ্যের সমন্বয়ে গঠিত একটি পুর্নাঙ্গ সর্বকালীন তালিকা।

পদক বিজয়ী এনওসির তালিকা

পদকবিহীন এনওসির তালিকা

আরও দেখুন

তথ্যসূত্র

বহিঃসংযোগ
All-time medal counts are compiled by various sources, often adding up related results for Russia, Germany, Serbia, Czech Republic etc.

OlympiaStatistik.de (2006)
NBC 

Historical Medals - london2012.com (Summer Games, not corrected for disqualifications after 13 August 2012)
All-time Olympic Medals - series of interactive maps

Sources
International Olympic Committee medal database
Official Olympic Reports

বহু-ক্রীড়া প্রতিযোগিতার পদক তালিকা
অলিম্পিক গেমসের পদক তালিকা
অলিম্পিক পদক
অলিম্পিক সম্পর্কিত তালিকা
তেওতা জমিদার বাড়ি

তেওতা জমিদার বাড়ি মানিকগঞ্জ জেলার শিবালয় উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা। এটি শিবালয় উপজেলার তেওতা নামক গ্রামে অবস্থিত।

ইতিহাস
ইতিহাসবিদদের মতে, সতেরশ' শতকে এই জমিদার বাড়িটি নির্মাণ করা হয়েছিল। এটি নির্মাণ করেছিলেন পঞ্চানন সেন নামক একজন জমিদার। জনশ্রুতি অনুসারে, পঞ্চানন সেন এক সময় খুবই দরিদ্র ছিলেন ও দিনাজপুর অঞ্চলে তিনি তামাক উৎপাদন করে প্রচুর ধনসম্পত্তির মালিক হওয়ার পর এই প্রাসাদটি নির্মাণ করেন। পরবর্তিতে এখানে জমিদারি প্রতিষ্ঠিত করে জয়শংকর ও হেমশংকর নাম দুজন ব্যক্তি। ভারত বিভক্তির পর তারা দুজনেই ভারত চলে গেলে বাড়িটি পরিত্যক্ত হয়ে যায়।

এছাড়াও এখানে রয়েছে বাংলাদেশের জাতীয় কবি কাজী নজরুল ইসলামের স্মৃতিচিহ্ন। এ প্রাসাদেই নজরুল, প্রমীলা দেবীর প্রেমে পড়েন ও লিখেছিলেন,
তুমি সুন্দর তাই চেয়ে থাকি প্রিয়/সেকি মোর অপরাধ
বর্তমান অবস্থা:
১৯৫৭ সাল থেকে এই বিস্তৃত জমিদারি বর্তমানে অযত্নে এবং পরিত্যাক্ত অবস্থায় টিকে আছে। যদিও প্রায় অংশই দখলদারীদের হাতে চলে গেছে। নির্মাণশৈলীর এবং কৌশলগত দিক থেকে তেওতার জমিদারদের অপূর্ব ভবনটিতে মুগল ও ইউরোপীয় স্থাপত্যের এক চমৎকার মিশ্রণ প্রতিফলিত হয়।

অবকাঠামো
তেওতা জমিদার বাড়িটি মোট ৭.৩৮ একর জমি নিয়ে স্থাপিত। মূল প্রাসাদের চারপাশে রয়েছে আরও বিভিন্ন ধরনের স্থাপনা ও একটি বড় পুকুর। প্রাসাদের মূল ভবনটি লালদিঘী ভবন নামে পরিচিত। এখানে একটি নটমন্দিরও রয়েছে। এছাড়াও এখানে রয়েছে নবরত্ন মঠ ও আর বেশ কয়েকটি মঠ। সবগুলো ভবন মিলিয়ে এখানে মোট কক্ষ রয়েছে ৫৫টি।

চিত্রশালা

তথ্যসূত্র 

বাংলাদেশের স্থাপত্য
মানিকগঞ্জ জেলার দর্শনীয় স্থান
মানিকগঞ্জ জেলার প্রত্নতাত্ত্বিক স্থাপনা
ঐতিহাসিক স্থান
মীরকাদিম সেতু

মীরকাদিম সেতু মুন্সীগঞ্জ জেলার টংগিবাড়ীতে অবস্থিত একটি প্রাচীন সেতু ও বাংলাদেশের প্রত্নতাত্ত্বিক স্থাপনা। এটি রামপাল নামক স্থানে অবস্থিত।

ইতিহাস
পানাম-পোলঘাটা সেতুটি প্রাচীন ও বিলুপ্ত শ্রীবিক্রমপুর মহানগরের সীমানা পরিখা মীরকাদিম খালের উপর পানাম পোলঘাটা গ্রামে অবস্থিত। সেতুটির সঠিক নির্মাণকাল ও নির্মাতা সম্পর্কে জানা যায় না তবে মনে করা হয় এটি নির্মিত হয়েছিল মুঘল আমলে। সেতুটি তিন খিলান বিশিষ্ট ও এটি নির্মাণে চুন-সুড়কি ব্যবহার করা হয়েছিল।

মূল সেতু থেকে ৭ কিলোমিটার দক্ষিণে টংগিবাড়ী ও ৭ কিলোমিটার উত্তর-পশ্চিমে মুন্সীগঞ্জ শহর অবস্থিত। ধুনকাকৃতির এই সেতুটির ৫২.৪২ মিটার লম্বা। বিভিন্ন সময় সেতুটি সংস্কারের ফলে এর আদিরুপ অনেকটাই বিলীন হয়ে গিয়েছে। বর্তমানে সেতুটি রক্ষণাবেক্ষণ করছে বাংলাদেশ সরকারের প্রত্নতত্ত্ব অধিদপ্তর।

চিত্রশালা

তথ্যসূত্র 

বাংলাদেশের স্থাপত্য
মুন্সীগঞ্জ জেলার দর্শনীয় স্থান
মুন্সীগঞ্জ জেলার প্রত্নতাত্ত্বিক স্থাপনা
ভের্না‌র ফন হেফটেন

ভের্না‌র কার্ল ফন হেফটেন (৯ অক্টোবর ১৯০৮ – ২১ জুলাই ১৯৪৪) ছিলেন জার্মান সশস্ত্র বাহিনীর একজন লেফটেনেন্ট। এডলফ হিটলারকে উৎখাত করার উদ্দেশ্যে সংঘটিত ২০ জুলাই পরিকল্পনায় তিনি অংশ নিয়েছিলেন।

প্রারম্ভিক জীবন
হেফটেন বার্লিনে জন্মগ্রহণ করেন। তার বাবা হেন্স ফন হেফটেন ছিলেন একজন সামরিক অফিসার এবং রাইখসআর্কাইভের প্রেসিডেন্ট। হেফটেন নিজ শহরে আইনের উপর পড়াশোনা করেছেন। দ্বিতীয় বিশ্বযুদ্ধের পূর্ব পর্যন্ত তিনি হামবুর্গের একটি ব্যাংকে কাজ করতেন। এরপর তিনি জার্মান সেনাবাহিনীতে যোগ দেন।

যুদ্ধকালীন কর্মকাণ্ড
আহত অবস্থা থেকে সুস্থ হওয়ার পর ১৯৪৩ সালে হেফটেন ক্লজ ফন স্টফেনবার্গের এডজুটেন্ট হিসেবে নিয়োগ পান। ১৯৪৪ সালের ২০ জুলাই তিনি স্টফেনবার্গ‌ের সাথে সামরিক হাই কমান্ডে যান। স্টফেনবার্গ‌ এখানে হিটলারকে হত্যার জন্য সম্মেলন কক্ষে একটি ব্রিফকেসে বোমা স্থাপন করেন। বোমা বিস্ফোরিত হওয়ার পর স্টফেনবার্গ‌ ও হেফটেন দ্রুত বার্লিনে ফিরে আসেন। হামলায় হিটলার নিহত না হলেও তারা সঠিক তথ্য জানতে পারেননি। এরপর তারা তাদের পূর্ব পরিকল্পিত অভ্যুত্থান সংঘটিত করেন। তবে দ্রুত অভ্যুত্থানের পতন হয়।

অভ্যুত্থান স্তিমিত হয়ে যাওয়ার পর হেফটেন, স্টফেনবার্গ‌সহ অভ্যুত্থানে জড়িত জেনারেল ফ্রেডরিক ওলব্রিক্ট ও ওবারস্ট আলব্রেক্ট মার্ত‌জ ফন কুইরনহেম গ্রেপ্তার হন। সামরিক আদালতে সংক্ষিপ্ত বিচার শেষে জেনারেল ফ্রেডরিক ফ্রম তাদের সবাইকে মৃত্যুদন্ড দেন। পরবর্তীতে জেনারেল ফ্রম সরকার কর্তৃক গ্রেপ্তার হন এবং তাকে মৃত্যুদন্ড দেয়া হয়েছিল। মধ্যরাতে উক্ত চার জড়িতকে যুদ্ধ মন্ত্রণালয়ের দপ্তর বান্ডলারব্লকের সামনে দশ সদস্য বিশিষ্ট ফায়ারিং স্কোয়াড গুলি করে তাদের মৃত্যুদন্ড কার্যকর করে। স্টফেনবার্গ‌কে গুলি করার পূর্ব মুহূর্তে আনুগত্যের প্রকাশ হিসেবে হেফটেন এগিয়ে গিয়ে তার সামনে দাঁড়ান। এমতাবস্থায় স্টফেনবার্গ‌ের বদলে হেফটেনকে গুলি করা হয়।

হেফটেনের ভাই হেন্স বার্ন্ড‌ ফন হেফটেনও হিটলার বিরোধী পরিকল্পনায় জড়িত ছিলেন। ১৫ আগস্ট প্লটজেনসি কারাগারে তার মৃত্যুদন্ড কার্যকর করা হয়।

চলচ্চিত্রে প্রদর্শন
১৯৭১ সালের লিবারেশন:ডিরেকশন অব দ্য মেইন ব্লো চলচ্চিত্রে পূর্ব জার্মান অভিনেতা হেন্স-এডগার স্টেচার হেফটেনের ভূমিকায় অভিনয় করেছেন। ২০০৪ সালের স্টফেনবার্গ‌ চলচ্চিত্রে হার্ডি‌ ক্রুকার জুনিয়র হেফটেনের ভূমিকায় অভিনয় করেছেন। ২০০৮ সালের ভেলকুরে চলচ্চিত্রে ব্রিটিশ অভিনেতা জেমি পার্কার হেফটেনের ভূমিকায় অভিনয় করেছেন।

তথ্যসূত্র

আরও দেখুন 

 জার্মান প্রতিরোধ
 ২০ জুলাই পরিকল্পনার সদস্যদের তালিকা

১৯০৮-এ জন্ম
১৯৪৪-এ মৃত্যু
২০ জুলাই পরিকল্পনার মৃত্যুদন্ডপ্রাপ্ত সদস্য
দ্বিতীয় বিশ্বযুদ্ধে জার্মান সামরিক ব্যক্তিত্ব
জার্মান প্রতিরোধের সদস্য
নাৎসি আদালতে দোষী সাব্যস্ত ব্যক্তি
মৃত্যুদণ্ড কার্যকর হওয়া জার্মান ব্যক্তি
আইরন ক্রস, প্রথম শ্রেণী (১৯৩৯) গ্রহীতা
নাৎসি জার্মানি কর্তৃক মৃত্যুদন্ডপ্রাপ্ত বার্লিনের ব্যক্তিত্ব
ব্রান্ডেনবার্গ‌ প্রদেশের ব্যক্তিত্ব
জার্মানিতে ফায়ারিং স্কোয়াডে মৃত্যুদন্ডপ্রাপ্ত ব্যক্তি
কালীর বাজার ইউ. পি. উচ্চ বিদ্যালয়

কালীর বাজার ইউ. পি. উচ্চ বিদ্যালয় বাংলাদেশের কুমিল্লা অঞ্চলের একটি শিক্ষা প্রতিষ্ঠান।

ইতিহাস 
১৯৪৩ সালে এই স্কুলটি প্রতিষ্ঠিত হয়। স্বাধীন বাংলা হওয়ার পরবর্তী সময়ে, স্কুলের ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়।

বর্তমান অবস্থা 
শিক্ষার্থীদের মধ্যে উৎসাহ উদ্দীপনা ও প্রতিযোগিতা মূলক মনোভাব সৃষ্টির লক্ষ্যে সকল শিক্ষার্থীকে তিনটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা যেমন – বির্তক, আবৃত্তি, সংগীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের সদস্য হয়ে ছাত্র- ছাত্রীরা নিজেদের ব্যক্তিত্ব ও চরিত্র গঠনের পাশাপাশি দেশ সেবামূলক কর্মকাণ্ডে অংশগ্রহণের সুযোগ পায়। এছাড়াও বিভিন্ন আন্তঃ স্কুল, আঞ্চলিক ও জাতীয় পর্যায়ে আয়োজিত বিভিন্ন প্রতিযোগিতায় ছাত্র-ছাত্রীদের অংশগ্রহণের সুযোগ করে দেয়া হয়। এ প্রতিষ্ঠানে রয়েছে অত্যন্ত উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি সুবিশাল ভবন রয়েছে। স্কুলে রয়েছে লাইব্রেরি এবং পদার্থ, রসায়ন, জীববিদ্যা, সাচিবিকবিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। স্কুলের ছাত্র-ছাত্রীদের জন্য আছে একটি ক্যান্টিন। ছাত্রদের জন্য আছে ছাত্র মিলনায়তন এবং ছাত্রীদের জন্য ছাত্রী মিলনায়তন।

বর্তমানে স্কুলটিতে প্রায় ১১০০ শিক্ষার্থী এবং ১৩ জন শিক্ষক-শিক্ষিকা রয়েছেন।

পোশাক 
স্কুলের নির্দিষ্ট পোশাক হল ছেলেদের সাদা শার্ট, নীল প্যান্ট ও সাদা জুতো এবং মেয়েদের নীল স্কাট ও সাদা পায়জামা। ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।

ভর্তি 
সাধারণত শিক্ষার্থীরা ষষ্ঠ শ্রেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক অবস্থায় ভর্তি হতে হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।

সহশিক্ষা কর্মসূচী 
 বি এন সি সি (বাংলাদেশ ন্যাশনাল ক্যাডেট কোর)
 স্কাউটিং
 খেলাধুলা (অ্যাথলেটিক্স, ক্রিকেট ও ফুটবল)
 বিতর্ক
 সাংস্কৃতিক অনুষ্ঠান
 বার্ষিক সাময়িকী
 গণিত ও ভাষা প্রতিযোগিতা
 বিজ্ঞান মেলা
 শিক্ষা সফর ইত্যাদি

আরও দেখুন

তথ্যসূত্র 

 স্কুলের বার্ষিক ম্যাগাজিন থেকে তথ্য গুলো সংগ্রহ করা হয়েছে
 প্রধান শিক্ষকের কাছ থেকে তথ্য গুলো সংশোধন করে নেওয়া হয়েছে।

বহিঃসংযোগ 
 কালীর বাজার ইউ. পি. উচ্চ বিদ্যালয়-এর অফিসিয়াল সাইট।

কুমিল্লা জেলার বিদ্যালয়
কাজী আকরম হোসেন

কাজী আকরম হোসেন (১৮৯৬-১৯৬৩) ছিলেন একজন শিক্ষাবিদ, সাহিত্যিক, রাজনীতিবিদ। তার লেখায় দেশাত্মবোধ ও গ্রামের প্রকৃতির প্রতি অনুরাগ ফুটে উঠেছে। তিনি কলকাতা ইসলামিয়া কলেজ, রাজশাহী কলেজ, পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন।

জন্ম 
১৮৯৬ সালে খুলনা জেলার পয়গ্রামে তার জন্ম।

শিক্ষাজীবন 
পয়গ্রাম হাই স্কুল থেকে ১৯১৫ সালে প্রথম বিভাগে প্রথম হয়ে এন্ট্রান্স পাস করেন। এরপরে তিনি কলকাতা মাদ্রাসায় ফারসি বিষয়ে অধ্যয়ন করেন। ১৯১৯ সালে কলকাতার প্রেসিডেন্সি কলেজ থেকে প্রথম বিভাগে বিএ পাস করে তিনি ইংরেজিতে এমএ শ্রেণীতে ভর্তি হন।

কর্মজীবন 
খিলাফত ও অসহযোগ আন্দোলন শুরু হলে তাতে তিনি সক্রিয়ভাবে যোগ দিয়ে তিনি লেখাপড়া ছাড়েন এবং কংগ্রেসের আহ্বানে ন্যাশনাল স্কুলে শিক্ষকতার পেশা গ্রহণ করেন। পাশাপাশি তিনি দৈনিক সেবক-এর সহসম্পাদকের দায়িত্বও পালন করেন। পরে অধ্যাপনা পেশায় যোগ দিয়ে সিরাজগঞ্জ ইসলামিয়া কলেজ, করটিয়া সাদত কলেজ (১৯২৩-৩০), কলকাতা ইসলামিয়া কলেজ (১৯৩০-১৯৪০), রাজশাহী কলেজ (১৯৪১-৫৩), পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৯৫৯ সালে তিনি খুলনা মহিলা কলেজের অধ্যক্ষ হন এবং ১৯৬১ সালে আধ্যাপনার কর্ম থেকে অবসর গ্রহণ করেন।

সাহিত্যকর্ম 
তার প্রথম রচনা ইসলামের ইতিহাস (১৯২৪)। এছাড়াও কাব্যগ্রন্থ
 নওরোজ (১৯৩৮)
 পল্লীবাণী (১৯৪৩),
 পথের বাঁশী (১৯৪৫)
 আমরা বাঙ্গালি (১৯৪৫)।
 
তার উল্লেখযোগ্য অনুবাদগ্রন্থ:
 যুগবাণী (১৯৪৩),
 মসনবী রুমী (১৯৪৮),
 করীমা-ই-সাদী (১৯৪৮) এবং
 দীউয়ান-ই-হাফিজ (১৯৬১)।

মৃত্যু 
১৯৬৩ সালের ১৮ ফেব্রুয়ারি তার মৃত্যু হয়।

তথ্যসূত্র 

বাংলাদেশী সাহিত্যিক
বাঙালি কবি
১৮৯৬-এ জন্ম
১৯৬৩-এ মৃত্যু
খুলনা জেলার রাজনীতিবিদ
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাংলাদেশী শিক্ষাবিদ
সরকারি এডওয়ার্ড কলেজ, পাবনার শিক্ষক
রাজশাহী কলেজের শিক্ষক
মাদ্রাসা-ই আলিয়া, কলকাতার প্রাক্তন শিক্ষার্থী
২০১৬ ফিফা ক্লাব বিশ্বকাপ

২০১৬ ফিফা ক্লাব বিশ্বকাপ (স্পন্সরশিপের কারণে অফিসিয়ালিভাবে আলিবাবা ই অটো উপস্থাপিত ফিফা ক্লাব বিশ্বকাপ জাপান ২০১৬ নামে পরিচিত) হল ফিফা কর্তৃক আয়োজিত ক্লাব পর্যায়ের ফুটবল প্রতিযোগিতা ফিফা ক্লাব বিশ্বকাপের ১৩তম আসর। ২০১৬ সালের এ প্রতিযোগিতা ৮ থেকে ১৮ ডিসেম্বর জাপানের ওসাকা ও ইকোহামায় অনুষ্ঠিত হয়।  ফিফা’র ব্যবস্থাপনায় এ প্রতিযোগিতায় ছয়টি মহাদেশীয় কনফেডারেশনের চ্যাম্পিয়ন ক্লাবগুলো প্রতিদ্বন্দ্বিতা করে। পাশাপাশি স্বাগতিক দেশের লিগ বিজয়ী দলও এতে অংশ নেয়। ফাইনালে রিয়েল মাদ্রিদ স্বাগতিক দেশের ক্লাব কাশিমা এন্টলার্সকে হারিয়ে দ্বিতীয় বারের মত শিরোপা জিতে।

নিলাম 
ফিফার সদস্য সংস্থাসমূহের আগ্রহের ভিত্তিতে ২০১৪ সালের ৩০ মার্চ নিলাম প্রক্রিয়া শুরু হয় এবং ২৫ আগস্ট ২০১৪ তারিখে নিলামের নথিপত্র জমাদান সম্পন্ন হয়। ডিসেম্বর ২০১৪ সালে মরক্কোতে অনুষ্ঠিত ফিফা কার্যনির্বাহী কমিটির সভায় স্বাগতিক দেশ নির্বাচন করা হয়। যাহোক, কোন সিদ্ধান্ত না হওয়ায় ২০১৫-২০১৬ সেশনের স্বাগতিকের জন্য ২০১৫ পর্যন্ত অপেক্ষমাণ রাখা হয়।

নিলামে অংশগ্রহণ করা সদস্য দেশসমূহ:
 (ভারত নভেম্বর ২০১৪ তে তাদের দাবি ত্যাগ করে।)
 
জাপান ২০১৫ ও ২০১৬ আসরের এর জন্য অফিসিয়ালিভাবে স্বাগতিক ঘোষিত হয় ২৩ এপ্রিল ২০১৫ তারিখে।

অংশগ্রহনকারী দল

মাঠ 
৯ জুন ২০১৬ তারিখে এ বিশ্বকাপ প্রতিযোগিতার জন্য ওসাকার সুইতা সিটি ফুটবল স্টেডিয়াম এবং ইয়োকোহামার ইয়োকোহামা আন্তর্জাতিক স্টেডিয়াম এ দুটি মাঠের নাম ঘোষণা করা হয়।

দলের সদস্য 

ফিফা কর্তৃক ঘোষিত ১ ডিসেম্বর, ২০১৬ তারিখের মধ্যে প্রত্যেক দলকে ২৩ সদস্যদের নাম ঘোষণা করতে হবে। তন্মধ্যে অবশ্যই ৩জন গোলরক্ষক থাকবে। আঘাতজনিত কারণে দলের প্রথম খেলা শুরুর ২৪ ঘণ্টার মধ্যে পরিবর্তনযোগ্য।

খেলা 
১৯ জুলাই ২০১৬ তারিখে খেলার সময়সূচি ঘোষণা করা হয়।

১১ সেপ্টেম্বর, ২০১৬ তারিখ স্থানীয় সময় ১১:০০ ঘটিকায় সুইজারল্যান্ডের জুরিখে অবস্থিত ফিফার হেডকোয়াটারে খেলার ড্র অনুষ্ঠিত হয়। কোয়ার্টার-ফাইনালের জন্য এএফসি, কাফ এবং কনকাকাফ - এ তিন অঞ্চলের চ্যাম্পিয়ন দলগুলোকে বন্ধনীতে রেখে সরাসরি কোয়ার্টার ফাইনালে খেলার সুযোগ দেয়া হয়।

যদি কোন কারণে স্বাভাবিক সময়ের মধ্যে খেলা ড্র হয়:
 ফলাফল নির্ধারণে অতিরিক্ত সময় বরাদ্দ রাখা হয়েছে। অতিরিক্ত সময়ের পরও যদি ড্র থাকে, তাহলে পেনাল্টি শুট-আউটের মাধ্যমে বিজয়ী নির্ধারণ করা হবে।
 ৩য় ও ৫ম স্থান নির্ধারণে কোনরূপ অতিরিক্ত সময় বরাদ্দ করা হবে না। এক্ষেত্রে পেনাল্টি শুট-আউটের মাধ্যমে বিজয়ী নির্ধারণ করা হবে।

বন্ধনী 

সকল সময় জাপানের স্থানীয় সময় জেএসটি (ইউটিসি+০৯) অনুযায়ী।

কোয়ার্টার ফাইনালের জন্য প্লে অফ

কোয়ার্টার ফাইনাল

পঞ্চম স্থানের খেলা

সেমি-ফাইনাল

তৃতীয় স্থান নির্ধারণী খেলা

ফাইনাল

গোলদাতা 

১ আত্মঘাতি গোল
 রিচার্ডো নাস্কিমেন্টো (মামেলোদি সানডাউন্স এর হয়ে, জেওনবুক হুন্দাই মোটরস এর বিপক্ষে)
 মিগুয়েল সামুদিও (আমেরিকা এর হয়ে, অ্যাটলেটিকো ন্যাসনাল এর বিপক্ষে )

চূড়ান্ত অবস্থান

পুরস্কার 

প্রতিযোগিতায় নিম্নোক্ত পুরস্কার সমূহ প্রদান করা হয়।

আরও দেখুন 
 ফিফা বিশ্বকাপ
 ফিফা ক্লাব বিশ্বকাপ
 বাংলাদেশ প্রিমিয়ার লিগ (ফুটবল)

তথ্যসূত্র

বহিঃসংযোগ

ফিফা ক্লাব বিশ্বকাপের আসর
২০১৬ ফিফা ক্লাব বিশ্বকাপ
২০১৬-এ ফুটবল
২০১৬-এ জাপান
স্বাগতিক জাপানে আন্তর্জাতিক ফুটবল প্রতিযোগিতা
খান জাহানের নির্মিত প্রাচীন রাস্তা

খান জাহানের নির্মিত প্রাচীন রাস্তা বলতে প্রায় সাড়ে ৬শত বছর আগে তৎকালীন খলিফাতাবাদ নগরের প্রতিষ্ঠাতা উলুঘ খান জাহান এটি নির্মিত একটি প্রাচীন রাস্তা । এই রাস্তাটি খননকালে  ১৫ শতকের বেশ কিছু গুরুত্বপূর্ণ প্রত্নবস্তু ও কৌতূহল উদ্দীপক কয়েকটি প্রাচীন স্থাপনার ধ্বংসাবশেষ বেরিয়ে আসে। উন্মোচিত এ সকল স্থাপত্য কাঠামোর মধ্যে আছে প্রাচীন কালের কালভার্ট, কিছু নিরাপত্তা চৌকি, প্রবেশদ্বার প্রভৃতি।

অবস্থান 
ঐতিহাসিক মসজিদ ষাট গম্বুজ মসজিদ হতে প্রায় সাড়ে তিনশ মিটার উত্তর ও খুলনা-বাগেরহাট মহাসড়ক হতে প্রায় ৫০০ মিটার উত্তর দিকে এই প্রাচীন রাস্তাটির অবস্থান। বাগেরহাট সদর উপজেলা এর ষাটগম্বুজ ইউনিয়নে মগরা গ্রামে এটির অবস্থান।

ইতিহাস ও বিবরণ 
খান জাহান আলীর নির্মিত এই প্রাচীন রাস্তাটি যশোর ও বাগেরহাটে অঞ্চল হতে খলিফাতাবাদ নগরীর পাশ দিয়ে একদম চট্টগ্রাম পর্যন্ত বিস্তৃত ছিল। এই ইট বিছানো পাকা রাস্তাটি একই সাথে সেই সময়ের শহর রক্ষার বাঁধ হিসাবেও ব্যবহৃত হত বলে মনে করা হয় । যদিও বর্তমানে দীর্ঘ সময়ের বিস্তৃত এই প্রাচীন  রাস্তাটির বেশীরভাগ নিদর্শনই আজ হারিয়ে গেছে। তবেও এখনও সেই ইট দ্বারা নির্মিত খান জাহান এর প্রাচীন রাস্তা ও সেতুর প্রায় এক কিলোমিটারর ও বেশি এলাকা টিকে আছে, যা বর্তমানে ইউনেস্কোর সাংস্কৃতিক বিশ্ব ঐতিহ্যের' অন্তরভুক্ত করা হয়েছে । প্রায় শত বছর আগে ১৯১৪ সালে প্রকাশিত সতীশ চন্দ্র মিত্রের লেখা বিখ্যাত ‘যশোর-খুলনার ইতিহাস’ গ্রন্থেও খানজাহানের এ প্রাচীন রাস্তার উল্লেখ ছিল । এই গ্রন্থটিতে তৎকালীন সময়ে খলিফাতাবাদ থেকে চট্টগ্রাম পর্যন্ত এই রাস্তাটির সম্ভাব্য রুট সম্পর্কে উল্লেখ রয়েছে। সেই রুটে বলা হয়েছে “রাস্তাটি ষাটগম্বুজ মসজিদ হতে পূর্বদিকে বাগেরহাট শহরের ভিতর দিয়ে অতিক্রম করে। এটি কাড়াপাড়া, ও বাসাবাটি গ্রামের মধ্য দিয়ে তথকালিন সময়ে ভৈরবকূল অতিক্রম করে বৈটপুর, কচুয়া, চিংড়াখালী গ্রামের মাঝ হয়ে হোগলা বুনিয়ার নিকট দিয়ে বলেশ্বর অতিক্রম করে বর্তমান বরিশাল জেলায় প্রবেশ করেছিল। ষোড়শ শতাব্দীর পূর্ব পর্যন্ত এই রাস্তাটির অস্তিত্ব সম্পর্কে জানা যায়। ধারণা করা হয় প্রবল ভূমিকম্পে পদ্মা নদীর গতিপথ পরিবর্তিত হওয়ার ফলে এই রাস্তাটির অস্তিত্ব বিলিন হয়। ২০১১ খ্রিষ্টাব্দে গণপ্রজাতন্ত্রী বাংলাদেশ সরকার এই প্রাচীন রাস্তাটির রক্ষনাবেক্ষন করে সংরক্ষিত পুরাকীর্তি ঘোষণা করেন।

বহিঃসংযোগ

তথ্যসূত্র 

বাগেরহাট জেলার দর্শনীয় স্থান
বাগেরহাট জেলার প্রত্নতাত্ত্বিক স্থাপনা
খান জাহান আলী
সূত্রাপুর জমিদার বাড়ি

সূত্রাপুর জমিদার বাড়ি পুরান ঢাকার সূত্রাপুর থানার রেবতী মোহন দাস রোডে (আর. এম. দাস রোড) অবস্থিত একটি সুদৃশ্য ভবন। ২০ শতকের গোড়ার দিকে প্রতাপশালী হিন্দু জমিদার রেবতী মোহন দাস এই ভবনটি নির্মাণ করেন। এটি বাংলাদেশের প্রত্নতত্ত্ব অধিদপ্তরের পুরাকীর্তির তালিকার অন্তর্ভুক্ত।

ইতিহাস
ব্রিটিশ আমলের জমিদার রায় বাহাদুর সত্যেন্দ্র কুমার দাস এই বাড়িটির মালিক ছিলেন। তিনি একসাথে জমিদার, ব্যবসায়ী, ব্যাংকার ও প্রেসমালিক হিসেবে খ্যাতি লাভ করেন। এছাড়া ঢাকা পৌরসভার চেয়ারম্যানের দায়িত্বও পালন করেন। তিনি ওয়াল্টার রোডে বিজলীবাতি স্থাপনের জন্য অর্থপ্রদান করেন, এজন্য ওয়াল্টার রোডের একটি বিরাট অংশের নাম তার পিতা রেবতী মোহন দাসের নামানুসারে রেবতী মোহন দাস রোড বা আর. এম. দাস রোড রাখা হয়। স্থানীয়দের কাছে সত্যেন্দ্র কুমার দাসের বাড়িটি ‘জমিদারবাড়ি’ নামে পরিচিত ছিল। 

দেশবিভাগের সময় জমিদারবাড়ির বংশধরগণ বাড়িটি ত্যাগ করে চলে যায় এবং শত্রুসম্পত্তি হিসেবে বাড়িটি সরকারের অধিকারে আসে। বর্তমানে ভবনটি ফায়ার সার্ভিস ও সিভিল ডিফেন্সের কোয়ার্টার হিসেবে ব্যবহার করা হচ্ছে।    এখানে এখন ফায়ার সার্ভিস ও সরকারি কর্মকর্তাদের পরিবার বসবাস করছে

গঠনশৈলী
পুরো ভবনটি পাশাপাশি  অবস্থিত দুটি পৃথক তিনতলা বিশিষ্ট দালানের সমন্বয় যাদের দক্ষিণস্থিত অংশটি বেশি প্রাচীন বলে মনে হয়। দক্ষিণের মূল দালানে প্রায় ৫০ ফুট উঁচু প্রবেশমুখ আছে যার ছাদ তিনটি করিন্থিয়ান স্তম্ভ দ্বারা স্থাপিত। এর দুইপাশের অংশে বিভিন্ন নকশা ও কারুকাজ দেখা যায়। কয়েকটি লতাপাতামণ্ডিত অর্ধবৃত্তাকার কাঠামো এবং এর নিচে গোলাকার নকশা দেখা যায়। পুরো দালানে বিভিন্ন আয়তনের প্রায় ৩৫ টি কক্ষ বিদ্যমান। সামনের ছোট বারান্দা দিয়ে প্রবেশ করলে প্রায় ৫০ বর্গফুটের একটি উন্মুক্ত আঙিনায় পৌঁছানো যায় যার তিনদিক দালানে বেষ্টিত এবং মুক্ত পূর্বপ্রান্তটি ধোলাইখালে গিয়ে শেষ হয়েছে। দালানটির পিছনদিকও করিন্থিয়ান স্তম্ভ, তিনটি গোলাকার নকশা পরিবৃত অর্ধবৃত্তাকার কাঠামো ও অন্যান্য ফুলপাতার কারুকাজ দ্বারা শোভিত।

উত্তরপার্শ্বের তিনতলা ভবনটি রেবতী মোহন দাসের কোন এক আত্মীয় নির্মাণ করেন বলে জানা যায়। এতেও ৫০ ফুট প্রবেশমুখ এবং প্রায় সমানসংখ্যক কক্ষ রয়েছে। এর ভিতরেও অভ্যন্তরীণ আঙিনা এবং ধোলাইখালের খালের দিকে একটি মুক্তপথ(পূর্বদিকে) আছে। এর ছাদের বেষ্টনীতে নির্দিষ্ট দূরত্বে ছোট ছোট রন্ধ্র বিদ্যমান।

ভবন দুটি একত্রে প্রায় এক একর স্থানের উপর নির্মিত।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

ঢাকা জেলার প্রত্নতাত্ত্বিক স্থাপনা
ঢাকা জেলার দর্শনীয় স্থান
ঢাকার স্থাপত্য
ঢাকার ভবন ও স্থাপনা
২০১৬ বাংলাদেশ প্রিমিয়ার লিগ

২০১৬ বাংলাদেশ প্রিমিয়ার লিগ, যা বিপিএল ৪ বা একেএস বিপিএল ২০১৬ নামে পরিচিত বাংলাদেশ প্রিমিয়ার লিগের চতুর্থ আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লিগ।  এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশ নেয়। এই মৌসুম মূলত ৪ নভেম্বর ২০১৬ তে শুরু হয়। কিন্তু, বৃষ্টির কারণে টুর্নামেন্টের প্রথম দুই দিনের চারটি খেলা বাতিল হয়ে যায় ও পরে আরও বৃষ্টি হাওয়ার পূর্বাভাস থাকায় টুর্নামেন্ট ৮ নভেম্বরে পুনঃআরম্ভ করা হয়। বাতিল হওয়া সব ম্যাচও খেলা হয়। টুর্নামেন্ট ৯ ডিসেম্বরে শেষ হয়।

দুটি নতুন দল, খুলনা টাইটান্স ও রাজশাহী কিংস নতুন মালিকানায় অংশ নেয়। এ দুটি দলকে ২০১৫ প্রতিযোগিতায় নিয়ম ভঙ্গের কারণে অংশ গ্রহণ করতে দেয়া হয়নি। অন্যদিকে, সিলেট সুপার স্টার্সের ফ্রেঞ্চাইজইকে এই আসর থেকে বাদ দেয়া হয়। বিসিবি প্রথমে জানায় সিলেট ফ্রেঞ্চাইজি চুক্তি লঙ্ঘন বা ব্যাংক নিশ্চয়তা না দেয়ায় তাদের বাদ দেয়া হয়েছে, কিন্তু পরে ২১ সেপ্টেম্বর জানায় যে "শৃঙ্খলজনিত কারণে" তাদের বাদ দেয়া হয়েছে।

২০১৫'র তৃতীয় আসরে কুমিল্লা ভিক্টোরিয়ান্স চ্যাম্পিয়ন হয়, কিন্তু তারা এই আসলে গ্রুপ পর্ব থেকে বাদ পড়ে যায়। ফাইনাল খেলায়, রাজশাহী কিংসকে পরাজিত করে ঢাকা ডাইনামাইটস তাদের প্রথম শিরোপা লাভ করে।

মাঠ 
ফাইনালসহ মোট ৪৬টি ম্যাচ ঢাকা ও চট্টগ্রামের মাঠ দুটিতে অনুষ্ঠিত হয়। টুর্নামেন্টের ২য় পর্বের মোট ১০টি ম্যাচ জহুর আহমেদ চৌধুরী স্টেডিয়ামে অনুষ্ঠিত হয়। অন্যদিকে, প্লেঅফ, ফাইনালসহ ১ম পর্ব ও ৩য় পর্বের ম্যাচগুলি শের-ই-বাংলা জাতীয় স্টেডিয়ামে অনুষ্ঠিত হয়।

দলসমূহ

পয়েন্ট টেবিল 

সুত্র: ক্রিকইনফো

 শীর্ষ ৪ দল প্লেঅফের জন্য যোগ্যতা অর্জন করে
  কোয়ালিফায়ারে অগ্রসর
  এলিমিনেটরে অগ্রসর

লিগ অগ্রগতি

লিগের পর্ব

ম্যাচ
''সকল সময় বাংলাদেশ মান সময় (ইউটিসি+০৬:০০) অনুযায়ী।

বৃষ্টিবিঘ্নিত

পর্ব ১

পর্ব ২

পর্ব ৩

প্লেঅফ

এলিমিনেটর

কোয়ালিফায়ার ১

কোয়ালিফায়ার ২

ফাইনাল

পরিসংখ্যান

সর্বাধিক রান 
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।

সর্বোচ্চ উইকেট

দলীয় সর্বোচ্চ রান

তথ্যসূত্র

বহিঃসংযোগ
 ক্রিকইনফোতে পাতা 

২০১৬ বাংলাদেশ প্রিমিয়ার লিগ
বাংলাদেশ প্রিমিয়ার লিগের মৌসুম
২০১৬-এ বাংলাদেশী ক্রিকেট
২০১৭-এ বাংলাদেশী ক্রিকেট
রাওলাট আইন

রাউলাট আইন ()-এর মাধ্যমে প্রথম বিশ্বযুদ্ধের পর ব্রিটিশ সরকার দমন পীড়নের মাধ্যমে সকল প্রকার গণতান্ত্রিক আন্দোলনের কন্ঠরোধ এবং ব্রিটিশ  বিরোধি আন্দোলন  দমনে সচেষ্ট হন । এই উদ্দেশ্যে ব্রিটিশ সরকার বিচারপতি রাউলাটের নেতৃত্বে পাঁচ সদস্যের ‘সিডিশন কমিশন’ [Sedition Commission] গঠন করেন । ভারতীয়দের হিংসাত্মক আন্দোলন থেকে ব্রিটিশ সাম্রাজ্যকে রক্ষা করতে কমিশন কতকগুলি সুপারিশ করেন । সেই সুপারিশ সমূহের ওপর ভিত্তি করে ১৯১৯ খ্রিষ্টাব্দের ১৮ই মার্চ ব্রিটিশ সরকার এক সন্ত্রাসবাদ বিরোধী এবং দমনমূলক আইন প্রণয়ন করেন । এই আইনই সাধারণভাবে কুখ্যাত ‘রাউলাট আইন’ নামে পরিচিত । এই আইনে জনগণের স্বাধীনতা ও অধিকার হরণ করা হয় । সরকার বিরোধী যে-কোনো প্রচারকার্যকে দন্ডনীয় অপরাধ বলে চিহ্নিত করা হয় এবং কোনো রকম সাক্ষ প্রমাণ ছাড়াই যে-কোনো সন্দেহভাজন ব্যক্তিকে বিনা পরোয়ানায় ও বিনাবিচারে গ্রেফতার ও যতদিন খুশি আটক রাখার অবাধ ক্ষমতা ও ঘরবাড়ি তল্লাসির অধিকার সরকারকে দেওয়া হয় । এই আইনের মাধ্যমে ভারতীয়দের ন্যায়বিচার লাভের অধিকার সম্পূর্ণভাবে কেড়ে নেওয়া হয়েছিল । তাই রাওলাট আইনকে কালো আইন বলা হয় । সংবাদপত্রের স্বাধীনতা হরণ করা হয় এবং সরকার সাধারণ আইনের প্রয়োগ স্থগিত রেখে জনসাধারণকে চরম পুলিশি ও প্রশাসনিক অত্যাচার ও নির্যাতনের মুখোমুখি দাঁড় করিয়ে দেয় । জনমনে যথারীতি এই আইনের বিরুদ্ধে তীব্র প্রতিক্রিয়া দেখা দেয় । জনগণের শান্তিপূর্ণ শোভাযাত্রা ও প্রতিবাদ চলাকালে গুলি চালিয়ে কিছু লোককে হত্যা করা হয়। এর প্রতিবাদে ১৩ এপ্রিল, ১৯১৯ অবিভক্ত ভারতের পাঞ্জাব প্রদেশের অমৃতসরের জালিয়ান ওয়ালাবাগ উদ্যানে ১০ হাজার মানুষ সমবেত হয়। জেনারেল ডায়ার  সমবেত জনগণকে কোনরূপ হুশিয়ারি প্রদান না করে তার সেনাবাহিনীকে গুলিবর্ষণের নির্দেশ দেন। এতে বহুলোক হতাহত হয়। ভারতীয়দের জাতীয় স্বার্থবিরোধী এই আইনের বিরুদ্ধে চারিদিকে তীব্র প্রতিবাদ গড়ে ওঠে । কেন্দ্রীয় আইন সভার সমস্ত ভারতীয় সদস্য প্রতিবাদে গর্জে ওঠেন । মদনমোহন মালাব্য, মহম্মদ আলি জিন্নাহ, মাজহার উল হক আইন পরিষদের সদস্য পদে ইস্তফা দেন । চরমপন্থীরা তো বটেই সুরেন্দ্রনাথ সহ সকল নরমপন্থী নেতা এর বিরুদ্ধে গর্জে ওঠেন । মহাত্মা গান্ধি সর্বভারতীয় আন্দোলনের ডাক দেন । ১৯১৯ খ্রিষ্টাব্দে ৩০শে মার্চ এবং ৬ই এপ্রিল গান্ধিজির ডাকে দেশব্যাপী বিক্ষোভ হরতাল পালিত হয় ও জনসভা অনুষ্ঠিত হয় । গান্ধিজি সত্যাগ্রহের হুমকি দেন ।

তথ্যসূত্র 

১৯১৯-এ ভারত
ভারতের সাম্রাজ্যিক বিধান পরিষদ